A Bizottság 194/2000/EK Rendelete
(2000. január 27.)
a teljes kifogható mennyiségek és kvóták éves kezelésére vonatkozó kiegészítő feltételek bevezetéséről szóló 847/96/EK tanácsi rendelet alapján egyes halállományokra vonatkozó 1999. évi kvóták kiigazításáról szóló 1619/1999/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2846/98/EK rendelettel [1] módosított, a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre [2] és különösen annak 23. cikkére,
tekintettel a teljes kifogható mennyiségek (TAC) és a kvóták éves kezelésére vonatkozó kiegészítő feltételek bevezetéséről szóló, 1996. május 6-i 847/96/EK tanácsi rendeletre [3] és különösen annak 4. cikke (2) bekezdésére,
mivel:
(1) A fogási adatok felülvizsgálatát követően az 1619/1999/EK bizottsági rendelet [4] mellékletének alapját képező egyes adatok hibásnak bizonyultak, és ezért ezt a mellékletet módosítani kell.
(2) A halászati tevékenység folyamatosságának biztosítása érdekében az e rendeletben megállapított módosított kvótákat a lehető leghamarabb alkalmazni kell.
(3) Az e rendeletben előírt intézkedések összhangban vannak a Halászati és Akvakultúra-ágazati Irányítóbizottság véleményével,
ELFOGADTA EZT A RENDELETET:
1. cikk
Az 1619/1999/EK rendelet a következőképpen módosul:
1. a mellékletből a VIIb-k., VIII., IX., CECAF 37.1.1. (közösségi vízterületek) övezetben a tőkehalra vonatkozó, és a Skagerrak és Kattegat övezetben pedig a sprattra vonatkozó bejegyzéseket el kell hagyni;
2. a melléklet megfelelő bejegyzései helyébe e rendelet I. mellékletének bejegyzései lépnek;
3. a melléklet e rendelet II. mellékletének bejegyzéseivel egészül ki.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. január 27-én.